gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5043, del 06-07-2005 (2005/7877)

Notificació a Paloma, Teresa i José Joaquín del Río Arce. Expedient número 14/2004.
-----------------------------------------------------------------------------------

### Dades del document

Número de DOGV
:   5043

Data del DOGV
:   06-07-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/7877


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació a Paloma, Teresa i José Joaquín del Río Arce. Expedient número 14/2004. [2005/M7877]
  
Davant de la impossibilitat de notificar de forma personal i directa a Paloma, Teresa i José Joaquín del Río Arce la resolució de l'expedient 14/2004, sobre declaració d'arrendament històric valencià i en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, és procedent la publicació del present anunci relatiu a:
  
Expedient: 14/2004.
  
Titular: Manuel Andreu Soler.
  
Últims propietaris coneguts: Micaela del Río Arce, Paloma del Río Arce, Teresa del Río Arce i José Joaquín del Río Arce.
  
L'expedient es referix a dos camps, un de mitja fanecada i un altre de tres quartons de fanecada, situats a Massalfassar, paratge la Forana i que es determinen, respectivament, com a les parcel·les cadastrals número 225 A) i B), i número 85, del polígon 2 d'este municipi.
  
La directora general de Modernització d'Infraestructures Agràries de la Conselleria d'Agricultura, Pesca i Alimentació, en virtut de les facultats que té atribuïdes, a la vista dels fets acreditats en l'esmentat expedient i del dret aplicable a este, per Resolució de 26 de maig de 2005, ha resolt estimar la sol·licitud de Manuel Andreu Soler i en conseqüència reconéixer la relació que manté amb els actuals propietaris, com un arrendament històric valencià a l'empara del que disposa la Llei 6/1986, de 15 de desembre, de la Generalitat Valenciana.
  
De conformitat amb la sentència del Tribunal Constitucional (Sentència 121/1992 de 28 de setembre, BOE de 29 d'octubre), la present resolució no és impugnable en via administrativa i, qualsevol discrepància que sorgisca entre les parts interessades podrà ser plantejada davant de la jurisdicció civil ordinària, concretament, davant del jutjat de primera instància del partit judicial on es trobe la finca, o el jutjat de primera instància a què li corresponga per torn on hi haguera diversos (articles 121 i 123 de la Llei de 31 de desembre de 1980, d'Arrendaments Rústics).
  
El que es publica als efectes oportuns.
Diari Oficial de la Generalitat Valenciana


Sumari del DOGV 5049, del 14-07-2005 (2005/7745)

Actuacions de juí ordinari número 298/2004. Cèdula de notificació.
------------------------------------------------------------------

### Dades del document

Número de DOGV
:   5049

Data del DOGV
:   14-07-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/7745


Organisme emissor
:   Jutjat de Primera Instància Número 2 d'Elx

Tipus de document
:   Anunci

Actuacions de juí ordinari número 298/2004. Cèdula de notificació. [2005/Q7745]
  
Procediment: juí ordinari 298/8894-EN EB
  
Descripció de les actuacions: 70.222,63 euros
  
Procediment origen: juí ordinari 298/2004
  
Demandant: Productos Cosméticos, SA
  
Procurador: José Ángel Pérez-Bedmar Bolarín
  
Demandat: System Shops American, SL, i José Manuel García Fenoll
  
En les actuacions que es diran s'ha dictat les que en l'encapçalament i decisió diuen, literalment, el que es tot seguit:
  
«Sentència
  
Elx, 17 de juny de 2005
  
Ángel Manuel Villanueva Jiménez, magistrat jutge de Primera Instància número 2 (antic Primera Instància i Instrucció número 4) d'este partit ha vist les presents actuacions de juí ordinari número 298/2004, promogudes per Productos Cosméticos, SA, representada pel procurador el senyor Pérez-Bedmar Bolarín i assistida pel lletrat el senyor Eguren Santisteban contra System Shops American, SL, i José Manuel García Fenoll, ambdós en rebel·lia, sobre reclamació de quantitat i responsabilitat d'administradors.
  
Decisió
  
Que amb l'estimació íntegra de la demanda interposada pel procurador el senyor Pérez-Bedmar Bolarín, en nom i representació de Productos Cosméticos, SA, contra System Shops American, SL, i José Manuel García Fenoll, condemne els demandats a pagar a l'actora, de forma conjunta i solidària, la suma de 70.223,63 euros, i interessos legals d'acord amb el que disposa el fonament de dret quart de la present i sense especial pronunciament en matèria de costes.
  
Esta resolució no és ferma, contra ella s'hi pot interposar un recurs d'apel·lació que cal interposar dins del termini de cinc dies comptadors des del sendemà de la notificació.
  
Esta és la meua sentència, que acord, mane i firme».
  
I perquè valga de notificació en forma al demandat System Shops American, SL, i José Manuel García Fenoll, que es troben en parador ignorat, expedisc i firme el present edicte.
Diari Oficial de la Generalitat Valenciana


Sumari del DOGV 4932, del 26-01-2005 (2005/326)

RESOLUCIÓ de 13 de desembre de 2004, de l'Institut Valencià de Finances, per la qual s'adjudiquen i s'acorda l'emissió amb data 15 de desembre de 2004, de Pagarés de la Generalitat Valenciana corresponents a la subhasta número 578.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4932

Data del DOGV
:   26-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/326


Data del document
:   13-12-2004

Organisme emissor
:   Institut Valencià de Finances

Tipus de document
:   Resolució

Descriptors 

:   * deute públic
    * hisenda regional
    * títol de crèdit

RESOLUCIÓ de 13 de desembre de 2004, de l'Institut Valencià de Finances, per la qual s'adjudiquen i s'acorda l'emissió amb data 15 de desembre de 2004, de Pagarés de la Generalitat Valenciana corresponents a la subhasta número 578. [2005/326]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressuposts estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 578 de Pagarés de la Generalitat Valenciana el passat dia 9 de desembre de 2004, d'acord amb la normativa vigent i a fi d'iniciar la seua cotització en la Borsa de Valors de València, resolc
  
Primer
  
Adjudicar els imports per terminis a les entitats segons l'annex I de la present resolució.
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex I esmentat.
  
Tercer
  
La quantitat que han d'ingressar les entitats, així com els interessos corresponents s'especifiquen en els annexos II i III, respectivament.
  
Quart
  
Acordar l'emissió de Pagarés de la Generalitat Valenciana amb data 15 de desembre de 2004, corresponent al tram majorista, sota la representació d'anotacions en compte pels terminis i els imports adjudicats indicats en l'annex I.
  
València, 13 de desembre de 2004.- El director general: Enrique Pérez Boada.
Diari Oficial de la Generalitat Valenciana


Sumari del DOGV 5126, del 02-11-2005 (2005/11664)

Notificació a Ana Belén Segovia Castillo de la sentència dictada en el juí verbal número 325/2005.
--------------------------------------------------------------------------------------------------

### Dades del document

Número de DOGV
:   5126

Data del DOGV
:   02-11-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/11791


Organisme emissor
:   Jutjat de Primera Instància Número 3 Vinaròs

Tipus de document
:   Edicte

Notificació a Ana Belén Segovia Castillo de la sentència dictada en el juí verbal número 325/2005. [2005/Q11400]
  
Procediment: juí verbal (desnonament per falta de pagament) 325/2005
  
Demandant: Juan Menjíbar Roda
  
Procuradora: Carmen Pilar Esteve Moliner
  
Demandat: Ana Belén Segovia Castillo
  
Sabina Cervera Salvador, jutgessa del Jutjat de Primera Instància i Instrucció número 3 de Vinaròs i partit, mitjançant este edicte faig saber:
  
Que en este jutjat a càrrec meu se seguix el procediment de juí verbal (desnonament per falta de pagament) 325/2005, en què s'ha dictat la resolució que, literalment, diu així:
  
«Sentència
  
Vinaròs, 15 de setembre de 2005
  
Sabina Cervera Salvador, jutgessa del Jutjat de Primera Instància i Instrucció número 3 de Vinaròs, ha vist les presents actuacions de juí verbal de desnonament número 325/2005, promogudes per Juan Menjíbar Roda, representat per la procuradora la senyora Esteve Moliner i defés per la lletrada la senyora Quesada Llorach, contra Ana Belén Segovia Castillo, en rebel·lia, sobre resolució de contracte d'arrendament per falta de pagament i reclamació de rendes.
  
Decisió
  
Que amb l'estimació de la demanda formulada per la procuradora la senyora Esteve Moliner, en nom i representació de Juan Menjíbar Roda, contra Ana Belén Segovia Castillo, declare resolt el contracte d'arrendament que lligava les parts pel que fa a l'habitatge situat al carrer d'Andorra, número 13, 3r, 7a, de Vinaròs, i condemne l'esmentada part demandada a deixar l'habitatge lliure i a disposició de la part demandant, amb l'advertència de llançament, i a càrrec seu, si no ho fa voluntàriament.
  
Condemne Ana Belén Segovia Castillo a pagar al demandant la suma de 1.263 euros.
  
Tot això amb expressa imposició de costes a la demandada.
  
Notifiqueu esta resolució a les parts, i feu-los saber que contra esta resolució s'hi pot interposar un recurs d'apel·lació en el termini de cinc dies, que no s'admetrà a la part demandada si en preparar-lo no manifesta, i ho acredita per escrit, tindre pagades les rendes vençudes i les que d'acord amb el contracte haja de pagar de bestreta.
  
Esta és la meua sentència, que pronuncie, mane i firme».
  
I perquè el que s'ha acordat es complisca, espedisc este edicte perquè valga de notificació.
Diari Oficial de la Generalitat Valenciana


Sumari del DOGV 5098, del 22-09-2005 (2005/10804)

Extracte de la convocatòria per a proveir en propietat, mitjançant el sistema de concurs oposició lliure, 11 places d'inspector municipal.
------------------------------------------------------------------------------------------------------------------------------------------

### Dades del document

Número de DOGV
:   5098

Data del DOGV
:   22-09-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/10564


Data del document
:   02-09-2005

Organisme emissor
:   Ajuntament de Benidorm

Tipus de document
:   Convocatòria

Descriptors 

:   * Benidorm
    * concurs administratiu
    * administració local
    * policia

Extracte de la convocatòria per a proveir en propietat, mitjançant el sistema de concurs oposició lliure, 11 places d'inspector municipal. [2005/M10289]
  
Resolució de 2 de setembre de 2005, de l'Ajuntament de Benidorm (Alacant), referent a la convocatòria per a proveir 11 places d'inspector municipal.
  
En el Butlletí Oficial de la Província d'Alacant número 200, de data 2 de setembre de 2005, es publicaren íntegrament les bases de la convocatòria realitzades per l'Ajuntament de Benidorm, per a proveir en propietat, mijtançant el sistema de concurs oposició lliure, 11 places d'inspector municipal, enquadrades en l'escala d'administració especial, subescala tècnica, grup C.
  
El termini de presentació d'instàncies per a esta convocatòria serà de 20 dies naturals a comptar des de l'endemà de la publicació d'este anunci en el Boletín Oficial del Estado; es prorrogarà el dit termini fins el dia hàbil següent en el cas que finalitze dissabte.
  
Els successius anuncis relatius a esta convocatòria es publicaran únicament en el Butlletí Oficial de la Província d'Alacant i al tauler d'anuncis de l'Ajuntament de Benidorm.
Diari Oficial de la Generalitat Valenciana


Sumari del DOGV 5016, del 30-05-2005 (2005/5537)

Informació pública de l'estudi de detall en sòl urbà, parcel·la AIS-5, a la urbanització El Bosque (Chiva).
-----------------------------------------------------------------------------------------------------------

### Dades del document

Número de DOGV
:   5016

Data del DOGV
:   30-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5537


Organisme emissor
:   Ajuntament de Chiva

Tipus de document
:   Anunci

Informació pública de l'estudi de detall en sòl urbà, parcel·la AIS-5, a la urbanització El Bosque (Chiva). [2005/Q5537]
  
Mitjançant la Resolució de l'Alcaldia número 917/2005, de 6 de maig, se sotmet a informació pública el projecte tècnic d'estudi de detall en sòl urbà, parcel·la AIS-5, a la urbanització El Bosque (Chiva), promotor Globalseasand, SL, a fi que durant el termini de 20 dies, comptadors des del sendemà de la publicació d'este edicte en el Diari Oficial de la Generalitat Valenciana, puguen presentar-s'hi al·legacions.
  
L'expedient es troba exposat al públic al Servici d'Urbanisme de l'Ajuntament de Chiva, plaça de Gil Escartí, s/n, tercer pis, d'11.00 hores a 14.00 hores, de dilluns a divendres.
Diari Oficial de la Generalitat Valenciana


Sumari del DOGV 4961, del 08-03-2005 (2005/1929)

Notificació a Hilbertus Mink. Expedients números 165/2004 i 166/2004.
---------------------------------------------------------------------

### Dades del document

Número de DOGV
:   4961

Data del DOGV
:   08-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/1929


Organisme emissor
:   Conselleria de Benestar Social

Tipus de document
:   Anunci

Notificació a Hilbertus Mink. Expedients números 165/2004 i 166/2004. [2005/Q1929]
  
Per no haver-se pogut practicar la notificació personal a l'interessat, de l'acte administratiu que a continuació s'indica, es procedix a la publicació d'un extracte seu al Diari Oficial de la Generalitat Valenciana, d'acord amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, en relació amb l'article 61 del mateix text legal.
  
Perquè l'interessat puga tindre coneixement íntegre de l'acte i en quede constància, podrà comparéixer en el termini de 10 dies, des de la publicació del present anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció de Menors, sítia a l'avinguda dels Germans Bou, 81, de Castelló de la Plana, de 10.00 a 14.00 hores.
  
- Expedients números: 165/2004 i 166/2004.
  
- Interessat: Hilbertus Mink.
  
- Últim domicili conegut: urbanització Por Nou B, 2n A. Cerro Mar. Peñíscola.
  
- Resolucions de la Direcció Territorial de Benestar Social de Castelló, de data 1 de febrer 2005, en les quals s'adopten acords d'interés per a ell.
  
Contra les esmentades resolucions, l'interessat podrà interposar-hi recurs davant de l'orde jurisdiccional civil, d'acord amb el que establixen els articles 779 i 780 de la Llei d'Enjudiciament Civil (Llei 1/2000, de 7 de gener), i la disposició addicional tercera del Reglament de Mesures de Protecció Jurídica del Menor a la Comunitat Valenciana, aprovat pel Decret 93/2001, de 22 de maig, del Govern Valencià.
Diari Oficial de la Generalitat Valenciana


Sumari del DOGV 4954, del 25-02-2005 (2005/1807)

Actuacions de juí de desnonament número 452/2004. Cèdula de notificació.
------------------------------------------------------------------------

### Dades del document

Número de DOGV
:   4954

Data del DOGV
:   25-02-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/1807


Organisme emissor
:   Jutjat de Primera Instància Número 1 de Sueca

Tipus de document
:   Anunci

Actuacions de juí de desnonament número 452/2004. Cèdula de notificació. [2005/Q1807]
  
Part demandant: Salvadora Benavent Almiñana
  
Part demandada: Lourenço Gomes Mendes
  
Sobre: desnonament
  
Al juí a què es fa referència s'ha dictat sentència la decisió de la qual, literalment, diu així:
  
«Que estime totalment la demanda interposada pel procurador Enrique Machi Machi, en nom i representació de Salvadora Benavent Almiñana, contra Lourenço Gomes Mendes, i, en conseqüència declare resolt el contracte d'arrendament fet entre ambdues parts pel que fa a l'habitatge situat al Perelló, Sueca, carrer de Sevilla, número l6, i, com a conseqüència este habitatge haurà de restar lliure i a disposició de l'actor en el termini fixat en la llei, amb l'advertència de llançament si no ho fa així. I condemne Lourenço Gomes Mendes perquè pague a l'actora la quantitat de 1.698,05 euros, amb els interessos legals. Tot això amb expressa condemna en costes del demandat.
  
Notifiqueu esta sentència a les parts, i feu-los saber que no és ferma, ja que contra ella s'hi pot interposar un recurs d'apel·lació per a davant l'Audiència Provincial de València, en el termini de cinc dies comptadors des de la notificació d'esta sentència. Si el demandat recorre, haurà d'acreditar trobar-se al corrent del pagament de les rendes vençudes i de les que d'acord amb el contracte haja de pagar anticipadament o consignar les que pertoquen judicialment o notarial (...)».
  
Atés el desconeixement de l'actual domicili o residència de la part demandada, mitjançant la provisió de 9 de febrer de 2005, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència.
Diari Oficial de la Generalitat Valenciana


Sumari del DOGV 5055, del 22-07-2005 (2005/8517)

Informació pública dels projectes d'urbanització de tres unitats d'execució al municipi.
----------------------------------------------------------------------------------------

### Dades del document

Número de DOGV
:   5055

Data del DOGV
:   22-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8517


Organisme emissor
:   Ajuntament de Caudiel

Tipus de document
:   Anunci

Informació pública dels projectes d'urbanització de tres unitats d'execució al municipi. [2005/M8517]
  
Mitjançant Decret d'Alcaldia, de data 14 de juliol de 2005, se sotmet a informació pública, per un període de 20 dies a comptar des de la publicació del corresponent edicte en el Diari Oficial de la Generalitat Valenciana, els projectes d'urbanització de tres unitats d'execució al municipi de Caudiel, perquè es presenten al·legacions i suggeriments, tot això en compliment del que disposa l'article 53 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 5079, del 26-08-2005 (2005/9751)

Expedient número 777/2005. Assistència tècnica per a la col·laboració en la redacció de l'anteprojecte per al nou Hospital de Gandia.
-------------------------------------------------------------------------------------------------------------------------------------

### Dades del document

Número de DOGV
:   5079

Data del DOGV
:   26-08-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/9751


Data del document
:   18-08-2005

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de serveis
    * edifici públic
    * adjudicació de contracte administratiu

Expedient número 777/2005. Assistència tècnica per a la col·laboració en la redacció de l'anteprojecte per al nou Hospital de Gandia. [2005/9751]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General de Recursos Econòmics. carrer Misser Mascó, 31, 46141 € València. Telèfon 83 265 53 19, fax 96 386 66 07.
  
c) Número d'expedient: 777/2005.
  
2. Objecte del contracte
  
a) Tipus de contracte: contracte de servicis.
  
b) Descripció de l'objecte: assistència tècnica per a la col·laboració en la redacció de l'anteprojecte per al nou Hospital de Gandia.
  
c) Lots: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 5.014 de 26 de maig de 2005, BOE núm. 139 d'11 de juny de 2005 i DOUE núm. S-99 de 25 de maig de 2005.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: tres-cents mil euros (300.000 euros).
  
5. Adjudicació
  
a) Data: 3 d'agost de 2005.
  
b) Contractista: Aidhos Arquitec, SA.
  
c) Nacionalitat: espanyola.
  
d) Import d'adjudicació: dos-cents cinquanta-un mil cent euros (251.100 euros).